**Δικαιολογητικά πρόσληψης αναπληρωτών:**

**(ΕΣΠΑ-ΠΔΕ-ΤΑΚΤΙΚΟΥ ΠΡΟΥΠΟΛΟΓΙΣΜΟΥ**

**ΚΛΑΔΩΝ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ)**

**Για το Τμήμα Αναπληρωτών**

* Δελτίο Απογραφής Αναπληρωτή (επισυνάπτεται)
* Φωτοαντίγραφο Πτυχίου/τίτλου σπουδών (Σε περίπτωση ξενόγλωσσου τίτλου απαιτείται μετάφραση, αναγνώριση ΔΟΑΤΑΠ και Απολυτήριο Λυκείου)
* Φωτοαντίγραφο Παιδαγωγικής Επάρκειας (όπου απαιτείται)
* Αντίγραφο Μεταπτυχιακού/Διδακτορικού τίτλου σπουδών/ Σεμιναρίου Ειδικής Αγωγής
* Εάν το Μεταπτυχιακό/Διδακτορικό **δεν είναι προσόν διορισμού απαιτείται εκ νέου αντίγραφο Μεταπτυχιακού/Διδακτορικού μαζί με «Αίτηση αναγνώρισης»** προς το ΠΥΣΔΕ για αναγνώριση **συνάφειας** (το έντυπο της αίτησης επισυνάπτεται)
* Φωτοαντίγραφο Δελτίου Αστυνομικής Ταυτότητας
* Πρόσφατες (τελευταίου τριμήνου) **πρωτότυπες ιατρικές γνωματεύσεις από Παθολόγο** (ή Γενικό Ιατρό) και **Ψυχίατρο** (ιδιώτη ή δημόσιου Νοσοκομείου) στις οποίες πιστοποιείται η υγεία και φυσική καταλληλότητα των αναπληρωτών εκπαιδευτικών να ασκήσουν διδακτικά καθήκοντα.
* Πρόσφατο (τελευταίου τριμήνου) πιστοποιητικό οικογενειακής κατάστασης για τους έχοντες τέκνα. Σε περίπτωση τέκνου σπουδάζοντος (άνω των 18 και κάτω των 25 ετών) ή υπηρετούντος τη στρατιωτική του θητεία, απαιτούνται οι αντίστοιχες βεβαιώσεις φοίτησης ή υπηρέτησης.
* Σε περίπτωση που ο/η αναπληρωτής/τρια κατέχει ο/η ίδιος/α ή ο/η σύζυγος ή το τέκνο του Πιστοποιητικό Αναπηρίας για το οποίο έχει μοριοδοτηθεί, προσκομίζει στην υπηρεσία το αντίστοιχο έγγραφο.
* Υ/Δ για τις στρατιωτικές υποχρεώσεις (επισυνάπτεται) και Αριθμός Στρατολογικού Μητρώου για τους άνδρες ή πιστοποιητικό Στρατολογίας Τύπου Α΄ εφόσον υπάρχει
* Υπεύθυνη δήλωση ν.1599/1986 περί μη άσκησης ποινικής δίωξης, μη ύπαρξης κωλυμάτων, μη άσκησης εμπορίας κλπ (το έντυπο επισυνάπτεται)
* Ένα φάκελος αρχειοθέτησης με «αυτιά»

**Για το Τμήμα Μισθοδοσίας**

* Δελτίο Απογραφής Αναπληρωτή (επισυνάπτεται)
* Φωτοαντίγραφο ΑΜΚΑ
* Φωτοαντίγραφο Αριθμού Μητρώου Ασφαλισμένου ΙΚΑ
* Φωτοαντίγραφο του ΑΦΜ ή εκκαθαριστικό της Εφορίας
* Φωτοαντίγραφο Δελτίου Αστυνομικής Ταυτότητας
* Πρόσφατο (τελευταίου τριμήνου) πιστοποιητικό οικογενειακής κατάστασης για τους έχοντες τέκνα. Σε περίπτωση τέκνου σπουδάζοντος (άνω των 18 και κάτω των 25 ετών) ή υπηρετούντος τη στρατιωτική του θητεία, απαιτούνται οι αντίστοιχες βεβαιώσεις φοίτησης ή υπηρέτησης.
* Φωτοαντίγραφο της πρώτης σελίδας βιβλιαρίου Εθνικής Τράπεζας όπου θα αναγράφεται ευκρινώς το IBAN του λογαριασμού με πρώτο δικαιούχο τον/την αναπληρωτή/τρια
* Αίτηση-Υπεύθυνη Δήλωση για αναγνώριση προϋπηρεσίας (το έντυπο επισυνάπτεται) με φωτοαντίγραφα προϋπηρεσίας για κάθε σχολικό έτος/ διάστημα απασχόλησης όπου θα αναφέρονται : οι αποφάσεις πρόσληψης και απόλυσης, η ιδιότητα με την οποία υπηρέτησαν, η σχέση εργασίας, το ωράριο εργασίας (πλήρες ή μειωμένο), το υποχρεωτικό πλήρες ωράριο (σε περίπτωση εργασίας με μειωμένο ωράριο), η διάρκεια των προϋπηρεσιών αυτών : ο/η εκπαιδευτικός συμπληρώνει τη σχετική αίτηση για αναγνώριση προϋπηρεσίας (επισυνάπτεται), σύμφωνα με τα φωτοαντίγραφα βεβαιώσεων προϋπηρεσίας που καταθέτει, για κάθε σχολ. Έτος χωριστά από τις αντίστοιχες Διευθύνσεις (και όχι συγκεντρωτικά από τον ΟΠΣΥΔ εάν πρόκειται για πρόσληψη σε σχολικές μονάδες).
* Επιπλέον, α) ***ΓΙΑ ΠΡΟΫΠΗΡΕΣΙΕΣ ΑΠΟ ΤΗΝ 1/1/2002 ΚΑΙ ΕΠΕΙΤΑ Βεβαίωση ασφαλιστικού φορέα (δηλ. Αναλυτική εκτύπωση ενσήμων-Χορηγείται από τα κατά τόπους καταστ. ΙΚΑ/ΕΤΑΜ/εκτυπωμένες μέσω*** ***ΕΦΚΑ******.***

*β)* ***ΓΙΑ ΠΡΟΫΠΗΡΕΣΙΕΣ ΠΡΙΝ ΤΗΝ 1/1/2002*** : Τα σχετικά ένσημα και φωτοτυπία αυτών (τα πρωτότυπα ένσημα επιστρέφονται στην/στον ενδιαφερόμενο/νη) – που αποδεικνύουν ότι για το χρονικό διάστημα κατά το οποίο προσφέρθηκε η προϋπηρεσία ήταν ασφαλισμένος/η.

*γ)* ***ΜΟΝΟ ΓΙΑ ΠΡΟΫΠΗΡΕΣΙΕΣ ΠΟΥ ΔΕΝ ΑΦΟΡΟΥΝ ΣΕ ΣΧΟΛΙΚΕΣ ΜΟΝΑΔΕΣ Α/ΘΜΙΑΣ ΚΑΙ Β/ΘΜΙΑΣ ΕΚΠΑΙΔΕΥΣΗΣ*** : Βεβαίωση του φορέα απασχόλησης στην οποία θα αναφέρεται η νομική μορφή του φορέα απασχόλησης, καθώς και εάν υπάγεται στο πεδίο εφαρμογής της Παρ.1, του αρθρ.7 του Ν.4354/2015 (επισυνάπτεται)

**ΕΠΙΣΗΜΑΙΝΟΥΜΕ ΟΤΙ Η ΔΙΕΥΘΥΝΣΗ ΔΕ ΘΑ ΠΡΟΒΑΙΝΕΙ ΣΕ ΑΝΑΓΝΩΡΙΣΗ ΠΡΟΥΠΗΡΕΣΙΑΣ ΧΩΡΙΣ ΤΙΣ ΑΠΑΡΑΙΤΗΤΕΣ ΒΕΒΑΙΩΣΕΙΣ.**

* Υ/Δ ότι για την εν λόγω προϋπηρεσία δεν έλαβε σύνταξη, αποζημίωση ή άλλο βοήθημα αντί σύνταξης (επισυνάπτεται)
* Ένα φάκελος αρχειοθέτησης με «αυτιά»